|  |  |  |
| --- | --- | --- |
| **Қазақстан Республикасының Цифрлық даму, инновациялар және аэроғарыш өнеркәсібі министрлігі**  2023 жылғы «24» тамыз  № 356/НҚ  Астана қ. |  | **Қазақстан Республикасының Энергетика министрлігі**  2023 жылғы «24» тамыз  № 320/НҚ  Астана қ. |
|  |  |  |

**««Электрондық үкімет» порталы арқылы газдандыруға техникалық шарттар беру» өмірлік жағдайды атоматтандыру жөніндегі пилоттық жобаны іске асыру туралы**

**БІРЛЕСКЕН БҰЙРЫҚ**

Қол жетімділікті қамтамасыз ету мақсатында және «Табиғи монополиялар туралы» Қазақстан Республикасы Заңының 24-бабының   
5-тармағына сәйкес, **БҰЙЫРАМЫЗ:**

1. ««Электрондық үкімет» порталы арқылы газдандыруға техникалық шарттар беру» өмірлік жағдайды автоматтандыру жөніндегі Пилоттық жоба (бұдан әрі – Пилоттық жоба) енгізілсін.

2. ««Электрондық үкімет» порталы арқылы газдандыруға техникалық шарттар беру» өмірлік жағдайды автоматтандыру жөніндегі Пилоттық жобаны іске асырудағы қоса беріліп отырған өзара іс қимыл алгоритмі (бұдан әрі – Алгоритм) бекітілсін.

3. «ҚазТрансГаз Аймақ» акционерлік қоғамы (келісу бойынша) «Ұлттық ақпараттық технологиялар» акционерлік қоғамымен бірлесіп пилоттық жобаны іске асыру үшін, сондай-ақ мемлекеттік электрондық ақпараттық ресурстарды қалыптастыру және мемлекеттік функцияларды, тұтынушылар үшін реттеліп көрсетілетін қызметтерді жүзеге асыру үшін Алгоритмге және «Ақпараттандыру туралы» Қазақстан Республикасының Заңының 7-2-бабының, 38-бабының 2-1-тармағының және 49-бабының 2-тармағының 4) тармақшасының, Қазақстан Республикасы Ақпарат және коммуникациялар министрінің м.а. 2018 жылғы 29 наурыздағы № 123 бұйрығымен (Қазақстан Республикасының Әділет министрлігінде 2018 жылғы 19 сәуірде № 16777 болып тіркелді) бекітілген «электрондық үкіметтің» ақпараттандыру объектілерін интеграциялау қағидаларының (бұдан әрі – Қағидалар) 4 және 8-тармақтарының талаптарына сәйкес ақпараттандыру объектілері иелерінің сұраныстары бойынша «Smart Bridge» платформасы арқылы ақпараттық жүйелердің қажетті сервистеріне қосылуды қамтамасыз етсін;

4. Қазақстан Республикасының Энергетика министрлігінің Цифрландыру департаменті «ҚазТрансГаз Аймақ» акционерлік қоғамымен бірлесіп (келісу бойынша) Қазақстан Республикасының заңнамасында белгіленген тәртіпте:

1) Пилоттық жобаны іске асыру үшін Қазақстан Республикасының Цифрлық даму, инновациялар және аэроғарыш өнеркәсібі министрінің 2022 жылғы 29 сәуірдегі № 144/НҚ бұйрығымен (Қазақстан Республикасының Әділет министрлігінде 2022 жылғы 7 мамырда № 27963 болып тіркелді) бекітілген Дербес деректерге қол жеткізуді мемлекеттік бақылау сервисінің жұмыс істеу қағидаларына сәйкес дербес деректерге қол жеткізуді бақылаудың мемлекеттік сервисі арқылы дербес деректер субъектісінің немесе оның заңды өкілінің келісімін алуды қамтамасыз етсін;

2) мүдделі мемлекеттік органдармен бірлесіп «Ақпараттандыру туралы» Қазақстан Республикасы Заңының 39-бабы талаптарының сақталуын қамтамасыз етсін және бір жыл өткеннен кейін Пилоттық жобаны нормативтік-техникалық құжаттамада баяндалған мақсаттарға, міндеттерге және талаптарға сәйкес өнеркәсіптік пайдалануға ауыстырсын;

3) Қағидалардың 33-тармағының екінші бөлігіне сәйкес, интеграциялық сервистерге қосылғанға дейін мүдделі мемлекеттік органдармен «Smart Bridge» платформасында мемлекеттік қызметтер көрсету үшін мемлекеттік емес ақпараттық жүйелер иелерінің интеграциялық сервистерді пайдалану туралы келісімге қол қоюын қамтамасыз етсін;

4) Пилоттық жобаны іске қосу басталғаннан бастап 12 (он екі) ай ішінде ақпараттық қауіпсіздік жөніндегі талаптарға сәйкестігіне оң нәтижесі бар сынақ актісінің болуын қамтамасыз ете отырып, мемлекеттік және мемлекеттік емес ақпараттық жүйелердің ақпараттық қауіпсіздігі жөніндегі бірлескен жұмыстар шартын, ақпараттық қауіпсіздіктің жедел орталығының (бұдан әрі – АҚЖО) Ұлттық ақпараттық қауіпсіздіктің үйлестіру орталығымен АҚЖО-ның өзара іс-қимылын қамтамасыз етсін.

5. Қазақстан Республикасы Энергетика министрлігі Цифрландыру департаменті осы бірлескен бұйрықты Қазақстан Республикасы Энергетика министрлігінің интернет-ресурсында оны бекіткен күннен бастап 3 (үш) жұмыс күнінен кешіктірмей орналастырсын.

6. Осы бұйрықтың орындалуын бақылау жетекшілік ететін Қазақстан Республикасының цифрлық даму, инновациялар және аэроғарыш өнеркәсібі және энергетика вице-министрлеріне жүктелсін.

7. Осы бірлескен бұйрық оған мемлекеттік органдар басшыларының соңғысы қол қойған күннен бастап күшіне енеді.

|  |  |
| --- | --- |
| **Қазақстан Республикасы Цифрлық даму, инновациялар және аэроғарыш өнеркәсібі министрі**  **\_\_\_\_\_\_\_\_\_\_\_\_\_Б. Мусин** | **Қазақстан Республикасының Энергетика министрі**  **\_\_\_\_\_\_\_\_\_\_\_\_\_\_\_ А. Сәтқалиев** |